****

**GLAVNI GRAD PODGORICA**

***Sekretarijat za kulturu i sport***

**PROGRAM RADA**

**SEKRETARIJATA ZA KULTURU I SPORT**

**ZA 2023. GODINU**

***Podgorica, novembar 2022. godine***

Na osnovu člana 82 Zakona o lokalnoj samoupravi („Službeni list CG“, br. 2/18 , 34/19, 38/20, 50/22 i 84/22), člana 32 Odluke o organizaciji i načinu rada uprave Glavnog grada -Podgorica (“Sl. list Crne Gore”, opštinski propisi br. 38/18, 43/18, 6/20, 10/20, 36/21 i 5/22), a u vezi sa Uputstvom Gradonačelnika o izradi godišnjeg programa rada i izvještaja o radu, broj 01-018/22-7314 od 28. jula 2022. godine, sekretarka Sekretarijata za kulturu i sport Glavnog grada, po pribavljenoj saglasnosti Gradonačelnika broj:01-018/22-10503/1 od 1.12. 2022. godine, donosi

**PROGRAM RADA**

**SEKRETARIJATA ZA KULTURU I SPORT**

**ZA 2023. GODINU**

Ovim Programom utvrđuju se poslovi i zadaci koje će Sekretarijat za kulturu i sport (u daljem tekstu: Sekretarijat) obavljati tokom 2023. godine.

Poslovi i zadaci koji su utvrđeni Programom rada proizilaze iz djelokruga Sekretarijata utvrđenog Odlukom o organizaciji i načinu rada uprave Glavnog grada saglasno zakonskim i podzakonskim propisima, aktima Skupštine i gradonačelnika.

Program je koncepiran u skladu sa čl. 66, 67, 68 i 69 Odluke o organizaciji i načinu rada uprave Glavnog grada kojima su utvrđene grupe poslova koje se obavljaju u Sekretarijtu, zavisno o vrste, složenosti, prirode i povezanosti poslova.

Svojim programskim aktivnostima, Sekretarijat za kulturu i sport ostvaruje razne vidove međunarodne saradnje. Međunarodna saradnja tokom 2023. godine biće usmjerena na aktivnosti u okviru bilateralne i multilateralne kulturno–umjetničke saradnje, na projekte i programe koji su vezani za evropske i svjetske tokove, saradnju sa stranim umjetnicima i stručnim organizacijama, pripremu programa međunarodne saradnje u okviru manifestacija koje su ovog karaktera, sprovođenje ugovora, sporazuma, konvencija i drugih opštih akata koji se odnose na međunarodnu kulturnu saradnju.

Kroz manifestacije koje su dio programskih aktivnosti Sekretarijata, tokom 2023. godine, nastaviće se kulturna saradnja u vidu organizovanja manifestacija, festivala, radnih posjeta, a u cilju razmjene kulturalnih iskustava, ali i njegovanja kulturne baštine.

Domen sporta je od posebnog interesa za Glavni grad Podgoricu, stoga će Sekretarijat za kulturu i sport i u 2023. godini intenzivirati međunarodnu saradnju. Jedan od vidova saradnje odvijaće se na bazi reciprociteta putem razmjene: iskustava i naučnih, stručnih i drugih saznanja u oblasti sporta i fizičke kulture, sportista i trenera, organizovanja sportskih i revijalnih takmičenja reprezentacije komplementarnih gradova, kao i razmjena iskustava za izgradnju sportskih objekata i njihovu standardizaciju. Na taj način stiču se nova iskustva i dobijaju dragocjene informacije o sportskim zbivanjima u svijetu koja su u trendu, što znatno doprinosi, ne samo inoviranju koncepcije i modela razvoja sporta u glavnom gradu i Državi, već i otvaranju šireg spektra mogućnosti korišćenja sportskih potencijala za stvaranje vrhunskih sportista i postizanje zapaženih sportskih rezultata. Ovaj vid saradnje koristio bi se i za prezentaciju privrede, turističkih i drugih resursa Podgorice i Crne Gore.

**I. POSLOVI IZ OSNOVNE DJELATNOSTI**

**I.I. - RAZVOJNA GRUPA POSLOVA**

**1. Prijedlog Programa podizanja spomen-obilježja**

Osnov za donošenje ovog programa sadržan je u članu 8 stav 2 Zakona o spomen-obilježjima („Sl.list CG“ br.40/08, 40/11i 2/17), kojim je propisano da se spomen-obilježja podižu u skladu sa programom podizanja spomen-obilježja koji donosi Skupština Glavnog grada, uz saglasnost organa državne uprave nadležnog za poslove kulture.

**TEMA:** Program rada Skupštine

**OBRAĐIVAČ:** Sekretarijat za kulturu i sport

**PREDLAGAČ:** Gradonačelnik

**ROK**: II kvartal 2023. godine

**2. Prijedlog rograma razvoja kulture Glavnog grada Podgorice 2024-2028.godine**

Članom 10 stav 2 Zakona u kulturi ("Službeni list Crne Gore", br. 49/08, 16/11, 40/11 i 38/12) propisano je da opštinski program razvoja kulture donosi skupština opštine, u skladu sa Nacionalnim programom, za period od pet godina. Opštinski program sadrži: dugoročne potrebe lokalnog stanovništva i subjekata iz oblasti kulture, razvojne prioritete, dinamiku realizacije i organizacione, finansijske i administrativne mjere za njegovo ostvarivanje. Predsjednik opštine, najmanje jednom godišnje, podnosi skupštini opštine izvještaj o ostvarivanju opštinskog programa. Program i izvještaj dostavljaju se nadležnom Ministarstvu.

**TEMA:** Program rada Skupštine

**OBRAĐIVAČ:** Sekretarijat za kulturu i sport i ostali subjekti iz oblasti kulture

**PREDLAGAČ:** Gradonačelnik

**ROK**: IV kvartal 2023. godine

**MEDIA PLAN**

**Javna rasprava:** elektronska, pisana i usmena; objavljivanje obavještenja o javnoj raspravi, nacrta akta i programa javne rasprave na način propisan opštim aktom kojim se uređuje učešće lokalnog stanovništva u vršenju javnih poslova najmanje tri dana prije početka javne rasprave; objavljivanje izvještaja o javnoj raspravi.

3. Prijedlog Strategije razvoja sporta u Glavnom gradu Podgorica za period 2024-2028.

Pravni osnov za donošenje Strategije razvoja sporta u Glavnom gradu Podgorica za period 2024-2028. godine sadržan je u članu 13 i 16 Zakona o sportu ("Sl. list CG", br. 44/18 i 123/21), kojima je propisano, da ostvarivanje javnog interesa u sportu obezbjeđuje država i opština, opština u okviru Glavnog grada, Glavni grad i Prijestonica, da se za ostvarivanje javnog interesa u sportu donosi se Strategija razvoja sporta u Crnoj Gori i Strategija razvoja sporta na lokalnom nivou. Strategija razvoja sporta na lokalnom nivou mora biti u skladu sa nacionalno strategijom i donosi se u roku od šest mjeseci od dana donošenja nacionalne strategije. Strategija se dostavlja Ministarstvu radi davanja mišljenja o usaglašenosti sa nacionalnom strategijom.

Strategija razvoja sporta na lokalnom nivou sadrži, naročito:

1) dugoročne potrebe lokalnog stanovništva u oblasti sporta;

2) razvojne prioritete u oblasti sporta u opštini;

3) obaveze i zadatke organa i organizacija koje učestvuju u realizaciji postavljenih sportsko-razvojnih

ciljeva;

4) dinamiku realizacije strategije razvoja sporta na lokalnom nivou;

5) plan izgradnje, rekonstrukcije odnosno adaptacije sportskih objekata na teritoriji opštine; i

6) organizacione i administrativne mjere za ostvarivanje strategije razvoja sporta na lokalnom nivou.

**TEMA:** Program rada Skupštine **OBRAĐIVAČ:** Sekretarijat za kulturu i sport u

saradnji sa sportskim subjektima

**PREDLAGAČ:** Gradonačelnik

ROK: III/IV kvartal 2023. godine

**MEDIA PLAN**

**Javna rasprava:** elektronska, pisana i usmena; objavljivanje obavještenja o javnoj raspravi, nacrta akta i programa javne rasprave na način propisan opštim aktom kojim se uređuje učešće lokalnog stanovništva u vršenju javnih poslova najmanje tri dana prije početka javne rasprave; objavljivanje izvještaja o javnoj raspravi.

**I.II. NORMATIVNO-PRAVNA GRUPA POSLOVA**

**1.** **Prijedlog odluke o stavljanju van snage Odluke sufinansiranju projekata iz oblasti kulture**

Razlozi za donošenje odluke o stavljanju van snage Odluke o sufinansiranju projekata iz oblasti kulture(Službeni list Crne Gore - opštinski propisi; broj 7/22), sadržani su u činjenici da je odredbama Zakona o kulturi (Službeni list Crne Gore, br. 049/08, 016/11, 040/11 i 038/12) propisano da se razvoj kulture  podstiče sufinansiranjem programa i projekata od značaja za ostvarivanje javnog interesa u kulturi  sredstvima iz budžeta Crne Gore i budžeta opštine. Međutim, kako su predmetnom odlukom obuhvaćeni sadržaji koji su već propisani Zakonom koji se odnose i na, pored ostalog, raspisivanje konkursa, imenovanje komisije, utvrđivanje osnovnih kriterijuma, donošenje odluke, pripremu i potpisivanje ugovora i tako dalje, postojeću Odluku je potrebno staviti van snage jer ne sadrži u bitnom druge elemente osim onih koji su propisani Zakonom. Dio koji se odnosi na utvrđivanje posebnih kriterijuma u konkursu, koji nije obavezan, nije ni bio propisan Odlukom i može se propisati aktom nadležnog organa prije raspisivanja konkursa, u skladu sa odredbama Zakona.

**Nosilac posla:** Sekretarijat

**Akt:** za Gradonačelnika

**Rok:** I kvartal 2023. godine

**2. Davanje mišljenja o nacrtima i prijedlozima zakona i drugih propisa iz oblasti kulture, obrazovanja i sporta**

U skladu sa potrebama donošenja izmjena i dopune zakona i drugih propisa iz upravnih oblasti koje su u djelokrugu Sekretarijata, a kojima se uređuju odnosi od interesa za Glavni grad, Sekretarijat je obavezan da pripremi za potrebe Skupštine, odnosno Gradonačelnika, odgovarajuća stručna mišljenja.

**OBRAĐIVAČ**: Sekretarijat za kulturu i sport

**ROK**: Stalan zadatak

**3. Davanje mišljenja za primjenu propisa iz oblasti kulture, obrazovanja i sporta**

**OBRAĐIVAČ:** Sekretarijat za kulturu i sport

**ROK**: Stalan zadatak

**4. Izrada inicijativa za donošenje, izmjene ili dopune zakona i drugih propisa radi potpunijeg i adekvatnijeg uređivanja odnosa iz oblasti kulture, obrazovanja i sporta**

**OBRAĐIVAČ**: Sekretarijat za kulturu i sport

**ROK**: Stalan zadatak

**5. Ažuriranje Vodiča za pristup informacijama u posjedu Skretarijata za kulturu i sport**

Nadležnost za obavljanje ovih poslova propisano je članom 11 Zakona o slobodnom pristupu informacijama

**OBRAĐIVAČ**: Sekretarijat za kulturu i sport

**ROK:** februar 2023. godine

***I.III. STRUČNO-IZVRŠNA GRUPA POSLOVA***

**1. Vođenje upravnog postupka po zahtjevima za slobodan pristup informacijama**

Pravni osnov za vođenje postupka, odnosno rješavanje po zahtjevima za slobodan pristup informacijama sadržan je u Zakonu o slobodnom pristupu informacijama i Odluci o organizaciji i načinu rada uprave Glavnog grada, dok su sam postupak i vrste informacija u posjedu bliže uređeni Vodičem za pristup informacijama u posjedu Sekretarijata za lokalnu samoupravu.

**Nosilac posla:** ovlašćeno lice zapostupanje pozahtjevima za

slobodan pristup informacijama

**Rok:** kontinuirano

**2.Vođenje upravnog postupka u vezi sa usmjeravanjem djece sa posebnim obrazovnim potrebama u odgovarajući obrazovni program i ustanovu**

**Nosilac posla:** ovlašćeno lice zapostupanje pozahtjevima za

usmjeravanje djece u odgovarajuči obrazovni program

**Rok:** kontinuirano

**3. Vođenje postupka za obezbjeđenje učešća lokalnog stanovništva u vršenju javnih poslova**

Članom 4 stav 1 Odluke o učešću lokalnog stanovništva u vršenju javnih poslova (,,Službeni list CG - opštinski propisi”, broj 31/19) propisano je da je obrađivač akta dužan da obezbijedi učešće građana u donošenju akata od zajedničkog interesa u obliku informisanja i konsultovanja.

**Nosilac posla:** Odjeljenje za kulturu odnosno sport

**Rok:** kontinuirano

**4. Izvještaj o radu Sekretarijata za 2022. godinu**

Članom 33 Odluke o organizaciji i načinu rada uprave Glavnog grada (,,Službeni list CG – Opštinski propisi”, br. 38/18, 43/18, 06/20, 10/20, 36/21 i 05/22) propisano je da organi i službe jednom godišnje podnose gradonačelniku izvještaj o radu i stanju u oblasti za koju su osnovane u skladu sa posebnim uputstvom gradonačelnika.

Članom 12 stav 2 Uputstva gradonačelnika o izradi godišnjeg programa rada i izvještaja o radu propisano je da starješina organa uprave, odnosno rukovodilac posebne i stručne službe dostavlja izvještaj o radu za prethodnu godinu glavnom administratoru najkasnije do 20. januara naredne godine.

**Nosilac posla:** Sekretarijat

**Akt:** za Glavnog administratorai Gradonačelnika

**Rok:** 20. januar 2023. godine

**5.Izvještaj o realizaciji Plana integriteta Glavnog grada za 2022. godinu, poslova iz nadležnosti Sekretarijata**

Pravni osnov za izradu navedenog izvještaja sadržan je u članu 12 Odluke o organizaciji i načinu rada uprave Glavnog grada (,,Službeni list CG – Opštinski propisi”, br. 38/18, 43/18, 06/20, 10/20, 36/21 i 05/22).

**Nosilac posla:** Sekretarijat

**Akt:** za menadžera integiteta

**Rok:** I kvartal

**6. Izvještaj o sprovođenju postupka obezbjeđenja učešća lokalnog stanovništva u vršenju javnih poslova**

Članom 22 stav 2 Odluke o učešću lokalnog stanovništva u vršenju javnih poslova (,,Službeni list CG – Opštinski propisi”, broj 31/19) propisano je da su nadležni organi dužni da glavnom administratoru najmanje jednom godišnje dostavljaju podatke potrebne za vršenje nadzora nad sprovođenjem ove odluke.

Takođe, pravni osnov za sačinjavanje navedenog izvještaja sadržan je i u članu 12 Odluke o organizaciji i načinu rada uprave Glavnog grada (,,Službeni list CG – Opštinski propisi”, br. 38/18, 43/18, 06/20, 10/20, 36/21 i 05/22).

**Nosilac posla:** Sekretarijat

**Akt:** za glavnog administratora

**Rok:** najmanje jednom godišnje

1. **Program rada Sekretarijata za 2024. godinu**

Članom 32 Odluke o organizaciji i načinu rada uprave Glavnog grada (,,Službeni list CG – Opštinski propisi”, br. 38/18, 43/18, 06/20, 10/20, 36/21 i 05/22) propisano je da organi i službe donose godišnji program rada u skladu sa posebnim uputstvom gradonačelnika.

Članom 7 stav 1 Uputstva gradonačelnika o izradi godišnjeg programa rada i izvještaja o radu br. 01-018/22-7314 od 28. jula 2022. godine propisano je da se program dostavlja Gradonačelniku radi davanja saglasnosti.

**Nosilac posla:** Sekretarijat

**Akt:** za Gradonačelnika

**Rok:** 15. novembar 2023. godine

**Nadležnost za davanje saglasnosti:** Gradonačelnik

**8. Godišnji program razvoja sporta**

**Nosilac posla:**Odjeljenje za sport

**ROK:** I kvartal 2023. godine

**9. Izvještaj godišnjeg programa razvoja sporta**

**Nosilac posla:**Odjeljenje za sport

**ROK:** decembar 2023. godine

**10. Nacrt kadrovskog plana Sekretarijata za kulturu i sport za 2023. godinu**

**Nosilac posla:**Samostalni savjetnik I za normativne pravne poslove

**ROK:** januar 2023. godine

**7.Izvještaj o rješavanju upravnih stvari iz nadležnosti Sekretarijata za**

**kulturu i sport za 2022. godinu.**

Članom 12 Odluke o organizaciji i načinu rada uprave Glavnog grada -Podgorica (“Sl. list Crne Gore”, opštinski propisi br. 38/18, 43/18, 6/20, 10/20, 36/21 i 5/22), propisano je da Sekretarijat za kulturu i sport vrši poslove uprave koji se odnose, između ostalog, i na pripremu izvještaja za glavnog administratora o rješavanju upravnih stvari iz svoje nadležnosti.

**Akt:za** Glavnog administratora

**ROK:** I kvartal 2023. godine

**8. Izvještaj o realizaciji Plana integriteta Glavnog grada za 2022. godinu, iz nadležnosti Sekretarijata**

Članom 12 Odluke o organizaciji i načinu rada uprave Glavnog grada -Podgorica (“Sl. list Crne Gore”, opštinski propisi br. 38/18, 43/18, 6/20, 10/20, 36/21 i 5/22), propisano je da Sekretarijat za kulturu i sport vrši poslove uprave koji se odnose, između ostalog, i na pripremu izvještaja o realizaciji plana integriteta.

**Akt:** za menadžera integriteta

**ROK:** I kvartal 2023. godine

**9. Informacija o realizovanim manifestacijama u oblasti kulture, obrazovanja**

**i sporta u 2022. godini koja sadrži pregled manifestacija i utroška**

**sredstava za njihovu realizaciju, sa ocjenom uspješnosti i prijedlogom**

**mjera.**

**Akt:** za Gradonačelnika

**Nosilac posla:**Odjeljenje za kulturu odnosno sport i službenik za obrazovanje

**ROK:** I kvartal 2023. godine

**10. Informacija o realizaciji investicija u oblasti kulture i sporta**

**u 2022. godinu koja sadrži realan prikaz investicionih ulaganja, sa ocjenom**

**potreba, mogućnosti i prioriteta daljih investicionih ulaganja.**

**Akt:** za Gradonačelnika

**Nosilac posla:**Odjeljenje za kulturu odnosno sport

**ROK:** I kvartal 2023. godine

**11. Poslovi u vezi sa uspostavljenim registrom rizika iz nadležnosti Sekretarijata za kulturu i sport**

Pravni osnov za obavljanje ovih poslova sadržan je u Zakonu o upravljanju i unutrašnjim kontrolama u javnom sektoru.

**Akt:** za Sekretarijat za finansije

**Nosilac posla:**Odjeljenje za kulturu odnosno sport

**Rok:** godišnje

**12. Izvještaj o sprovođenju postupka obezbjeđenja učešća lokalnog stanovništva u vršenju javnih poslova**

Članom 22 stav 2 Odluke o učešću lokalnog stanovništva u vršenju javnih poslova( Sl. List CG-Opštinski propisi, broj 31/19)propisano je da su nadležni organi dužni da glavnom administratoru najmanje jednom godišnje dostavljaju podatke potrebne za vršenje nadzora

**Akt:** za glavnog administratora

**Rok:** najmanje jednom godišnje

**13.** **Davanje prijedloga za zaštitu, restauraciju ili konzervaciju spomenika kulture u saradnji sa JU Muzeji i galerije Podgorice**

**14. Rješavanje u postupku zabrane podizanja bespravno podignutog spomen-obilježja**

**15.Rješavanje o uklanjanju spomen-obilježja skidanjem spomen-objekta ili dijela spomen objekta koji su podignuti suprotno odredbama Zakona spomen-obilježjima (»Sl. list CG«, br. 40/08).**

**Nosilac posla:** Sekretarijat za kulturu i sport i

Sekretarijat za planiranje prostora i održivi razvoj

***I.III.A. Poslovi organizovanja manifestacija***

**Manifestacije iz oblasti kulture**

1. ***Dani Dragana Radulovića***

Povodom 70 godina od rođenja Dragana Radulovića Sekretarijat pokrenuo je manifestaciju *Dani Dragana Radulovića*, sa tendencijom da ona postane tradicionalna i nadnacionalna.

Dragan Radulović je crnogorski pisac za djecu i višestruko ostvareni  kulturni poslenik. Osim književnošću i televizijskim radom, bavio se i slikarstvom i fotografijom.

Uspješna budućnost svake zemlje počiva na znanju obrazovanih pojedinaca u njoj. Prvi kontakt sa knjigom i obrazovanjem  stiče se upravo preko književnosti za djecu. Ova dvodnevna manifestacija ima za cilj da ukaže na značaj književnosti za djecu i da kroz sadržajan i brižljivo koncipiran program afirmiše rad stvaralaca za djecu i dječijeg stvaralaštva, a Podgoricu dodatno promoviše kao grad koji snažno podstiče umjetnost i stvara prepoznatljive kulturne sadržaje.

**NOSILAC POSLA:** Sekretarijat za kulturu i sport u saradnji sa

vaspitno-obrazovnim i ustanovama kulture

**ROK:** april 2023.godine

1. ***Mjesec savremene umjetnosti***

Manifestacija Mjesec savremene umjetnosti koncipiran je kao pregled najvažnijih aktuelnih kretanja u savremenoj umjetnosti u kategorijama vizuelnih umjetnosti, performansa, teatra, muzike, filozofije i književnosti.

Festival okuplja umjetnike iz navedenih kategorija koje su u samom vrhu evropske, pa i svjetske scene.

Manifestacija sadrži četiri segmenta: Vizuelne umjetnosti, Teatar, Muzika i Filozofija;

Program svakog segmenta odgovara na pitanja postavljena godišnjom temom, odnosno pitanja društva, slobode i umjetnosti danas.

**NOSILAC POSLA:** Sekretarijat za kulturu i sport

**ROK:** mart/ april 2023.godine

1. ***Dan najboljih***

Vrednujući rezultate koje postižu učenici osnovnih i srednjih škola, Sekretarijat organizuje manifestaciju „Dan najboljih”. Na prigodnoj svečanosti nagrađuju se najbolji učenici osnovnih i srednjih škola - dobitnici diplome *Luča* i pobjednici na državnom takmičenju učenika osnovnih i srednjih škola.

**NOSILAC POSLA:** Sekretarijat za kulturu i sport

u saradnji sa osnovnim i

srednjim školama;

**ROK:** jun 2023. godine

***5. Podgoričko kulturno ljeto***

Tradicionalna Manifestacija, koja je prepoznata po kvalitetno odabranom i estetski uspjelom programu već godinama plijeni pažnju publike. U cilju postizanja kvaliteta i u daljem organizovanju ove izuzetno značajne Manifestacije, nastojaće se ostati u domenu međunarodnog karaktera, raznovrsnosti i najboljih ostvarenja iz svih oblasti umjetnosti. Za razvoj kulture jednog grada i širenje duhovnih okvira, potrebno je pomjeranje granica estetskog. Odabirom programa koji zavrjeđuju pažnju šire publike, pokušaćemo da se ukljućimo u mrežu međunarodnih kulturnih tokova.

Kroz manifestaciju *Podgoričko kulturno ljeto*, nastojaće se približiti kulturne vrijednosti mladima kroz organizovanje panel diskusija, predavanja... Takođe, ova manifestacija je osnov za afirmaciju mladih umjetnika različitih profilacija uključivanjem i promovisanjem njihovog rada u program same manifestacije.

**NOSILAC POSLA:** Sekretarijat za kulturu i sport

u saradnji sa ustanovama kulture;

**ROK:** jun – septembar 2023.godine

***6. Internacionalni sajam knjiga***

Imajući u vidu sve izraženiju potrebu građana za novim izdanjima i popularizacijom pisane riječi, inicirano je organizovanje Sajma knjiga koji će okupiti sve značajnije izdavačke kuće, ne samo iz države i regiona, već i iz Evrope i svijeta, a planiran je i niz književnih večeri, kako eminentnih domaćih autora, tako i inostranih.

**NOSILAC POSLA:** Sekretarijat za kulturu i sport

u saradnji sa izdavačkim kućama

**ROK:** oktobar 2023. godine

***7. Decembarska umjetnička scena - DEUS***

Sadržajna raznolikost programske šeme manifestacije *DEUS*, moguća je samo uz ostvarenu komunikaciju sa predstavnicima kulturnih centara van granica Crne Gore. Sekretarijat za kulturu i sport vodiće se u odabiru programskih aktivnosti načelom kvaliteta, prije svega. Sekretarijat će, kao i ranijih godina, imati ulogu medijatora, dakle posrednika između ustanova kulture i ostalih partnera.

**NOSILAC POSLA:** Sekretarijat za kulturu i sport

u saradnji sa ustanovama kulture

**ROK:** decembar 2023. godine

***Manifestacije iz oblasti sporta, školskog sporta i sportske rekreacije***

***Podgorička desetka***

Podgorička desetka – rekreativna atletska trka, u kojoj učestvuje veliki broj rekreativaca, a koja se održava na brdu Gorica. Trka je osmišljena sa ciljem: promocije trčanja, zdravih stilova života uz boravak u prirodi, pružanje mogućnosti za kvalitetno provođenje vremena, edukaciju i informisanje u pogledu potrebe da se čuva, zaštiti i održava priroda.

**ORGANIZATOR**: Sekretarijat za kulturu i sport u

saradnji sa SRD Ekomen

**REALIZACIJA**: januar 2023. godine

***Liga osnovnih škola***

I u oblasti sporta, Sekretarijat za kulturu i sport nastoji da ostvari edukativne sadržaje. U tom pogledu, organizuje se *Liga osnovnih škola* grada Podgorice, u okviru koje učestvuju sve osnovne škole sa teritorije Glavnog grada Podgorice. Takmičenje se organizuje u raznim sportskim disciplinama.

**ORGANIZATOR**: Sekretarijat za kulturu i sport u

saradnji sa osnovnim školama

**REALIZACIJA**: februar - april 2023. Godine

***Basket u mom kvartu***

Basket u mom kvartu, je sportsko-rekreativna manifestacija koja se održava na više lokacija u Podgorici, a takmičenje je organizovano kroz nekoliko kvalifikacionih turnira 3x3, nakon čega je planirano da se finalni turnir održi na košarkaškom terenu u Njegoševom parku. Cilj je revitalizacija sportskog, takmičarskog duha i uličnog basketa u svim djelovima Podgorice, kao i promocija otvorenih terena koje je Glavni grad izgradio i uredio za potrebe svojih građana.

**ORGANIZATOR**: Sekretarijat za kulturu i sport

**REALIZACIJA**: mart-april 2023. godine

***Žogarija***

Manifestacija se održava u organizaciji Media-sport iz Ljubljane, a svrha i cilj je da djeca preko sporta i propratnih rekreativno-zabavnih aktivnosti sklapaju nova poznanstva i prijateljstva. Uspješno se održava u Austriji, Italiji, Mađarskoj, Hrvatskoj, Srbiji, Bosni i Hercegovini, Makedoniji i Crnoj Gori, te predstavlja svojevrstan most suživota, saradnje i novih oblika povezivanja mladih generacija susjednih zemalja. Sadržaji i svrha *Žogarije* su razvijanje i podsticanje strpljivosti kroz fair-play u igrama sa loptom, nastupima navijačkih ekipa, druženje i zabava sa pjevačkim i plesnim takmičenjima, stvaranje kreativnih radionica. Na takmičenjima učestvuju dječaci i djevojčice uzrasta 8-10 godina, a takmiče se u više disciplina.

**ORGANIZATOR:** Sekretarijat za kulturu i sport u saradnji sa Media-sportom iz Ljubljane

**REALIZACIJA:** april 2023. godine

***Dječija odbojka – Eko mini odbojka***

Odbojka je jedan od najpopularnijih sportova kako u profesionalnom tako i u amaterskom obliku, koji ljudi sve češće upražnjavaju u svoje slobodno vrijeme. Bilo da je riječ o dvoranskoj ili odbojci na pijesku, danas je to jedan od omiljenih oblika rekreacije i očuvanja zdravlja. Odbojka se smatra idealnim modelom zdravstveno usmjerene tjelesne aktivnosti kod djece, jer poboljšava sve funkcije u organizmu. To je sport u kojem mogu učestvovati djeca svih uzrasnih kategorija, može biti sredstvo privlačenja učenika da učestvuju u sportskim aktivnostima. Naročito je značajan njen učinak u mlađoj dobi kada poboljšava strukturu koštanog sistema i motoričke sposobnosti.

**Glavni cilj**manifestacijeje razvijanje i podsticanje zdravlja, kao i promocija zdravog načina života, putem fizičkih aktivnosti, posebno motoričkih, kod djece mlađeg školskog uzrasta, od 7 do 11 godina.

**ORGANIZATOR**: Sekretarijat u saradnji sa Odbojkaški savezom Crne Gore

**REALIZACIJA:** april 2023.

***Majski rekreativni susreti i crnogorski višeboj***

U saradnji sa sportsko rekreativnim društvima, organizuje se značajan broj sportsko rekreativnih takmičenja u više sportskih disciplina u kojima uzimaju učešće sportsko-rekreativne organizacije iz Podgorice. Osim takmičenja u košarci, fudbalu, odbojci, šahu, basketu, stonom tenisu i pikadu, održaće se i takmičenja u tradicionalnim disciplinama: povlačenje konopa, bacanje kamena sa ramena, preskakanje pasa-pojas, prevlačenje protivnika, bacanje klade...

**ORGANIZATOR:** Sekretarijat za kulturu i sport u saradnji sa SRD Podgorica

**REALIZACIJA:** maj 2023. godine

***Triatlon na Plavnici - Podgorica 2023***

Triatlon je sportsko takmičenje koje u sebi sadrži tri sportske discipline: plivanje, biciklizam i trčanje. Imajući u vidu da je triatlon zahtjevna sportska disciplina, koja je veoma popularna u Podgorici, zahvaljujući Triatlon savezu Crne Gore i triatlon klubovima iz Podgorice, naš grad će u ljetnjim mjesecima biti domaćin triatlon takmičenja koje će biti ne samo sportka već i turistička manifetacija.

**ORGANIZATOR:**Sekretarijat za kulturu i sport u saradnji sa Triatlon klubom Podgorica

**REALIZACIJA:** jun 2023. Godine

***Kamp perspektivnih sportista Podgorice***

Potreba za organizovanjem Kampa se javila iz više razloga, između ostalog, da se na jednom mjestu okupi što veći broj talentovanih sportista i da im se uz kvalitetan stručni rad i optimalne uslove obezbijedi dalje napredovanje. Imajući u vidu da su ciljevi i zadaci koji zahtijevaju organizaciju Kampa vrlo kompleksni, uspostaviće se saradnja sa klubovima sa teritorije Glavnog grada. Klubovi su spremni na saradnju, što je pokazatelj ispravnosti organizovanja Kampa. Saradnjom između Sekretarijata za kulturu i sport i klubova, odrediće se i kriterijumi za izbor perspektivnih sportista u pojedinim sportskim disciplinama, kao i stručni kadar koji će sprovoditi trenažni proces sa njima.

**ORGANIZATOR:**: Sekretarijat za kulturu i sport

**REALIZACIJA:** jun 2023. godine

***Olimpijski dan***

“Olim­pij­ski dan” obi­lje­ža­va se sva­ke go­di­ne 24. juna na dan olimpizma u vi­še od 160 ze­ma­lja kao ro­đen­dan mo­der­nih Olim­pij­skih iga­ra. Mi­si­ja “Olim­pij­skog da­na” je pro­mo­ci­ja zdra­vih sti­lo­va ži­vo­ta, spor­ta i fi­zič­ke ak­tiv­no­sti, kul­tu­re, obra­zo­va­nja, to­le­ran­ci­je, pri­ja­telj­stva, fer ple­ja.

**ORGANIZATOR:** Sekretarijat za kulturu i sport u

saradnji sa COK-om

**REALIZACIJA:** jun 2023. godine

***Međunarodni dan borbe protiv zavisnosti***

Povodom obilježavanja Međunarodnog dana borbe protiv zloupotrebe droga, 26. juna Sekretarijat za kulturu i sport u saradnji sa Javnom ustanovom za smještaj, rehabilitaciju i resocijalizaciju korisnika psihoaktivnih supstanci – Podgorica i NVO Basket, realizuje različite aktivnosti koje podržavaju formiranje zdravih obrazaca ponašanja i koje omogućavaju da se organizuje struktura vremena na kvalitetan i kreativan način i to kroz sportske aktivnosti i kreativne radionice.

**ORGANIZATOR:** Sekretarijat za kulturu i sport

u saradnji sa Javnom ustanovom za smještaj, rehabilitaciju i resocijalizaciju

korisnika psihoaktivnih supstanci – Podgorica i NVO Basket

**REALIZACIJA:**  jun 2023. godine

***Školski sportski raspust***

Analiza školskog sporta u Podgorici je pokazala da veliki broj školske djece u toku ljetnjeg školskog raspusta ne upražnjava sportske aktivnosti. Cilj realizacije programa ljetnjeg sportskog raspusta jeste da se, kroz besplatne sportske sadržaje, u toku ljetnjeg raspusta uključi što veći broj djece u sportske aktivnosti, razvijanje ljubavi prema sportu, zdravim načinima života i aktivnom provođenju slobodnog vremena.

**ORGANIZATOR**: Sekretarijat za kulturu i sport

**REALIZACIJA**: jul-avgust 2023.godine

***Manifestacija „Trofej Skadarsko jezero 2023”***

Tradicionalna manifestacija „*Trofej Skadarsko jezero 2023“* organizovaće se 53. put u saradnji sa Sportskim ribolovnim društvom Podgorica, a u disciplini "Lov ribe udicom na plovak". Na takmičenju učestvuje veliki broj domaćih i inostranih takmičara na stazi Lesendro - Skadarsko jezero.

**ORGANIZATOR**: Sekretarijat za kulturu i sport

u saradnji sa „Sportsko-

ribolovačkim društvom“

Podgorica

**REALIZACIJA**: jul 2023. godine

***Međunarodno otvoreno prvenstvo Podgorice u plivanju***

Sekretarijat za kulturu i sport Glavnog grada Podgorice u saradnji sa Vaterpolo i plivačkim savezom Crne Gore, u sklopu proslave 13. jula – Dana državnosti, organizuje plivačko takmičenje *Montenegro open 2023.* Takmičenje se organizuje u cilju popularizacije plivanja u Podgorici, a očekuje se učešće preko 600 takmičara iz Crne Gore i inostranstva.

**ORGANIZATOR:** Sekretarijat za kulturu i sport

u saradnji sa doo „Sportski objekti“ i VPSCG

**REALIZACIJA:** jul 2023. godine

***Trofej Podgorice u malom fudbalu - Stadion malih sportova***

Na najljepšem mjestu za mali fudbal u Podgorici, na Stadionu malih sportova, gdje su stvorena najveća imena crnogorskog fudbala, tokom jula i avgusta će se održati “Trofej Podgorice”. Učešće je najavilo oko 40 ekipa.

**ORGANIZATOR:** Sekretarijat za kulturu i sport u saradnji sa FK Centar

**REALIZACIJA**: Jul – avgust 2023. godine

***Sportske igre na seoskom području***

Na seoskom području u ljetnjim mjesecima, održavaju se takmičenja u više sportskih disciplina. Sekretarijat za kulturu i sport učestvuje u organizovanju i finansiranju dijela troškova ovih manifestacija.

**ORGANIZATOR:** Sekretarijat za kulturu i soort u saradnji sa Organizacionim odborom  **REALIZACIJA**: avgust 2023. godine

***Memorijalni trofej „Mladen Brajović“***

Međunarodni memorijalni turnir u sportskom ribolovu posvećen Mladenu Brajoviću biće održan na stazi *kanal Morača.* Takmičenje u disciplini lov ribe udicom na plovak, u slobodnom stilu (bolonjez, štek, pecaljka) održava se u znak sjećanja na Mladena Brajovića, istaknutog sportskog radnika i nekadašnjeg omladinskog prvaka u sportskom ribolovu i osvajača drugih brojnih takmičenja.

**ORGANIZATOR:**: Sekretarijat za kulturu i sport

u saradnji sa sportskim ribolovnim društvom *Number 1*

**REALIZACIJA:** avgust 2023. godine

***Međunarodni dječiji turnir u fudbalu***

Međunarodni dječiji turnir će okupiti oko 1.000 djece, preko 70 klubova. Planirano je da turnir traje pet dana i da se utakmice igraju na terenima u okviru kampa FSCG. Najavljeno je učešće ekipa iz regiona, ali i iz Španije, Mađarske, Italije, Rusije...

**ORGANIZATOR:** Sekretarijat u saradnji

sa FSCG i FK Zlatna lopta

**REALIZACIJA:** septembar 2023. godine

***Međunarodni dan studentskog sporta***

Sekretarijat za kulturu i sport i Studentski sportski savez Crne Gore organizuju niz sportsko rekreativnih manifestacija u sklopu proslave Međunarodnog dana univerzitetskog sporta. Inicijativu FISU-a podržao je, zajedno sa još 43 Nacionalne studentske sportske asocijacije, i Studentski sportski savez Crne Gore preko Nacionalne komisije za UNESCO. Međunarodni dan univerzitetskog sporta prvi put je obilježen 2016. godine, a očekujemo da će se ovogodišnje izdanje IDUS-a obilježiti u preko 150 zemalja.

**ORGANIZATOR**: Sekretarijat za kulturu i sport u saradnji sa Univerzitetskim sportskim

savezom Crne Gore.

**REALIZACIJA**: septembar 2023.

***Međunarodna konferencija Sport iz drugog ugla***

Veliki broj tema, predavača, sa ciljem da se skrene pažnja na sve probleme sa kojim se srijeće podgorički i crnogorski sport, riješe probleme, utiče na sve generacije...

**ORGANIZATOR**: Sekretarijat za kulturu i sport u saradnji sa NVO Mondo sport i Sportfem

**REALIZACIJA**: Septembar 2023.

***Međunarodni turnir u plivanju za paraolimpijce***

U saradnji sa Plivačko vaterpolo klubom osoba sa invaliditetom Mako i Paraolimpijskim komitetom Crne Gore, prvog vikenda u septembru organizovaće se drugo izdanje međunarodnaog tunira u plivanju, na kojem će učešće uzeti klubovi iz Bosne i Hercegovine, Srbije, Makedonije, Grčke...

**ORGANIZATOR**: Sekretarijat za kulturu i sport u saradnji sa PVK OSI Mako i Paraolimpijskim komitetom Crne Gore

**REALIZACIJA**: Septembar 2023.

***Evropska nedjelja sporta***

Evropska nedelja sporta je događaj pokrenut od strane Evropske komisije. Ovaj događaj se realizuje u zemljama Evrope krajem septembra. Cilj je usmjeren na podsticanje građana da se bave fizičkom aktivnošću, bez obzira na godine ili fizičku spremnost, kao i edukacija građana o zdravom načinu života. Sekretarijat za kulturu i sport organizuje sportsko-rekreativnu manifestaciju „Evropska nedelja sporta“ u saradnji sa klubovima iz Podgorice, koja se 2022. godine održala pod sloganom „Let's play together“. Manifestacija se održava u saradnji sa Ministarstvom sporta i mladih, Kancelarijom za mlade Glavnog grada Podgorica i klubovima iz Podgorice.

**ORGANIZATOR**: Sekretarijat za kulturu i

sport u saradnji sa klubovima

**REALIZACIJA**: posljednja sedmica

septembra 2023.

***Međunarodni ženski turnir u tenisu „Royal Cup“***

Na teniskim terenima TK „As“ u Donjim Kokotima i ove godine će se održati Međunarodni ženski teniski turnir „Royal Cup“. Zbog dobre organizacije i ispunjavanja svih standarda, uvršten je u kalendar Svjetske teniske asocijacije. Pokrovitelj turnira je Glavni grad Podgorica.

**ORGANIZATOR**:Sekretarijat za kulturu i sport u

Saradnji sa TK “As”

**REALIZACIJA:** oktobar 2023. godine

***Podgorički ping pong - Tenis stoni u tvojoj zoni***

Manifestacija osmišljena sa ciljem da se kroz takmičenje rekreativaca promoviše i stoni tenis kao sport, ali i zdravi stilovi života, uz stolove koji su postavljeni na otvorenom.

**ORGANIZATOR**:Sekretarijat za kulturu i sport

**REALIZACIJA:** septembar - oktobar 2023.

***Međunarodno OSI košarkaško takmičenje u kolicima***

Košarka u kolicima je paraolimpijski sport od prvih paraolimpijskih igara koje su održane 1960. godine u Rimu, a igra se još od sredine četrdesetih godina prošlog vijeka. Takmičenje se održava prema pravilima IWBF-a, uz učešće ekipa iz Crne Gore i inostranstava.

**ORGANIZATOR**: Sekretarijat za kulturu i sport u saradnji

sa Paraolimpijskim komitetom Crne Gore.

**REALIZACIJA**: novembar 2023. godine

***Međunarodni atletski maraton „Podgorica Millennium Run“***

Podgorica će biti domaćin nove sportske atletske manifestacije pod nazivom „Podgorica Millenium Run“, sa sloganom „Podgorica trči“. Planirano je da za vrijeme ove manifestacije Podgorica bude u znaku sporta, trčanja, druženja i zdravih stilova života. Manifestacija je zamišljena na način da sve staze prolaze kroz najinteresantnije djelove grada, od centra, preko Maslina, Zlatice i Zagoriča, pa preko Morače, City kvarta, Donje Gorice, Dahne, Golubovaca, Tuzi, Starog Aerodroma, Tuškog puta, Zabjela, Pobrežja i Ljubovića, kroz Staru Varoš, pravo ulicom Slobode do Milenijuma. Cilj je da takmičari upoznaju svaki metar Podgorice. Centralno mjesto dešavanja je most Milenijum, na kojem će biti start i cilj manifestacije. Trke koje su planirane da se održe su: Fun run (5km), Desetka (10km), Polumaraton (21,1km) i Maraton (42,2km).

**ORGANIZATOR**: Sekretarijat za kulturu i sport u

saradnji sa Sportskom organizacijom

„Multisport akademija Mayer“

**REALIZACIJA**: novembar 2023. godine

***Tradicionalna međunarodna atletska trka Oslobođenje Podgorice – 2023 ("Memorijal Veliša Mugoša")***

Tradicionalna ulična trka organizuje se povodom *Dana oslobođenja Podgorice*, organizuje se 18. decembra, dan uoči praznika našeg grada. Ovo je idealna prilika da učesnici, ali i naši građani osjete čari najstarije sportske manifestacije u Glavnom gradu.

**ORGANIZATOR**:Sekretarijat u saradnji sa

Organizacionim odborom

manifestacije i AK Pg maraton

**REALIZACIJA:** 18. decembar 2023. godine

***Međunarodni OSI turnir u stonom tenisu***

Turnir se organizuje u saradnji Sekretarijata za kulturu i sport,**Udruženja paraplegičara Podgorice, Stonoteniskog kluba osoba sa invaliditetom „Luča“ i Paraolimpijskog komiteta Crne Gore.**

Na turniru učestvuju**reprezentacije Srbije, Hrvatske, Makedonije i Crne Gore.** Takmičenje se održava u ekipnoj i pojedinačnoj konkurenciji.

**ORGANIZATOR**: Sekretarijat za kulturu i sport u saradnji sa Paraolimpijskim komitetom

Crne Gore.

**REALIZACIJA**: decembar 2023.

***Srednjoškolci Podgorici***

Prvenstvo srednjih škola održaće se pod nazivom „Srednjoškolci Podgorici“. Cilj manifestacije je okupljanje što većeg broja srednjoškolaca i njihovo uključivanje u takmičenje u raznim sportskim disciplinama, kao i obilježavanje *Dana oslobođenja Podgorice*.

**ORGANIZATOR**: Sekretarijat za kulturu i sportu saradnji sa srednjim školama

**REALIZACIJA:**  novembar-decembar 2023. godine

***Proglašenje najuspješnijih sportista Podgorice u 2023. godini***

Rezultati postignuti na takmičenjima, mjerilo su ocjene uspjeha i vrijednosti. U cilju podsticanja takmičarskog duha, organizovaće se svečanost proglašenja najuspješnijih sportista Podgorice.

**ORGANIZATOR**: Sekretarijat za kulturu i sport

**REALIZACIJA:** decembar 2023. godine

***Decembarski dani sporta i rekreacije - Podgorica 2023***

Povodom Dana oslobođenja Podgorice, u periodu od 1. do 25. decembra održaće se brojna sportska i rekreativna takmičenja pod nazivom “Trofej Podgorice”:

* međunarodni karate turnir
* međunarodno takmičenje u ritmičkoj gimnastici
* rukometni međunarodni turnir
* turniri u fudbalu
* biciklistička trka
* međunarodni stonoteniski turnir
* šahovski turnir...

**ORGANIZATOR:**: Sekretarijat za kulturu i sport u saradnji sa sportskim klubovima

**REALIZACIJA:** decembar 2023. godine

**I.IV. KONTROLNA GRUPA POSLOVA**

***Upravni nadzor nad radom javnih službi čiji je osnivač Glavni grad***

**1. Izvještaj o radu javnih ustanova za 2022. godinu sa prijedlogom ocjena i zaključaka, i to:**

**-** JU Narodna biblioteka „Radosav Ljumović“

* JU Muzeji i galerije Podgorice
* JU Gradsko pozorište Podgorice
* JU Kulturno-informativni centar „Budo Tomović“

Shodno odredbama člana 54 stav 1 tačka 29 Statuta Glavnog grada ("Službeni list CG - Opštinski propisi", broj 8/19, 20/21 i 49/22), Skupština razmatra izvještaje o radu javnih službi čiji je osnivač Glavni grad. Osnivačkim aktima navedenih javnih ustanova propisano je da se sredstva za finansiranje njihove osnovne djelatnosti obezbjeđuju iz Budžeta Glavnog grada na osnovu programa rada koji donosi organ upravljanja ustanove, uz saglasnost Osnivača.

**TEMA:** Program rada Skupštine

**PREDLAGAČ:** Gradonačelnik

**OBRAĐIVAČ**: Javne ustanove i Sekretarijat za kulturu i sport

**ROK:** II kvartal 2023. godine

1. **Izvještaj o radu Društva sa ograničenom odgovornošću “Sportski objekti“ za 2022. godinu sa prijedlogom ocjena i zaključaka**

Shodno odredbama člana 54 stav 1 tačka 29 Statuta Glavnog grada ("Službeni list CG - Opštinski propisi", broj 8/19, 20/21 i 49/22), Skupština Glavnog grada razmatra izvještaje o radu javnih službi čiji je osnivač Glavni grad.

Izvještaj o radu društva sa organičenom odgovornošću, sadrži uvod, ostvarivanje osnovne funkcije, rad organa upravljanja, ostvarivanje odnosa i saradnje, organizaciju i kadrovsku osposobljenost, podatke o poslovnom prostoru i opremi, podatke o finansijskom poslovanju, ocjenu stanja i predlog mjera.

**TEMA:** Program rada Skupštine

**PREDLAGAČ:** Gradonačelnik

**OBRAĐIVAČ**: D.O.O.“Sportski objekti“ i Sekretarijat za kulturu i sport

**ROK:** II kvartal 2023. godine

1. **Mišljenje na Programe rada javnih službi iz oblasti kulture i sporta za 2024. godinu** sa predlozima odluka o davanju saglasnosti na programe rada, i to:

* JU Narodna biblioteka „Radosav Ljumović”
* JU Muzeji i galerije Podgorice
* JU Gradsko pozorište Podgorice
* JU Kulturno-informativni centar „Budo Tomović”
* „Sportski objekti“d.o.o.Podgorica

Članom 54 stav 1 tačka 57 Statuta Glavnog grada ("Sl. list CG - Opštinski propisi", broj 8/19, 20/21 i 49/22), propisano je da Skupština Glavnog grada daje saglasnost na statut javnih službi, na statusne promjene, povećanje i smanjenje glavnice, na cijene komunalnih usluga, na plan razvoja i program rada i druge programske akte javnih službi.

**TEMA:** Program rada Skupštine

**OBRAĐIVAČ:** Sekretarijat za kulturu i sport i javne službe

**ROK:** IV kvartal 2023. godine

**4. Mišljenje na statute javnih službi iz oblasti kulture i sporta i izrada prijedloga odluke o davanju saglasnosti;**

**ROK:** Stalan zadatak

**5. Mišljenje na pravilnike o organizaciji i sistematizaciji u javnim službama iz oblasti kulture i sporta i izrada prijedloga rješenja o davanju saglasnosti;**

**ROK:** Stalan zadatak

**6. Praćenje realizacije programa rada javnih službi iz oblasti kulture i sporta, sa prijedlogom mjera za kvalitetniji rad i razvoj u ovim oblastima;**

**ROK:** Stalan zadatak

**7. Praćenje investicija iz oblasti kulture i sporta**

Sekretarijat za kulturu i sport će, kao i svake godine, pratiti realizaciju investicija u oblasti kulture i sporta, za koje su predviđena sredstva u Budžetu Glavnog grada Podgorice za 2023. godinu, čime se stvaraju uslovi da se Podgorica prepozna po kvalitetnim sadržajima iz ovih oblasti.

***II. ADMINISTRATIVNA GRUPA POSLOVA***

**1. Vođenje službenih i drugih evidencija**

- registar spomen-obilježja na teritoriji Glavnog grada,

- matična evidencija o usmjerenoj đeci sa posebnim obrazovnim potrebama u odgovarajući obrazovni program,

- djelovodnik,

- upisnik predmeta prvostepenog upravnog postupka.

Radi obezbjeđivanja vršenja poslova iz redovne djelatnosti obavljaće se i odgovarajući administrativno - dokumentacioni, tehnički i ostali poslovi**.**

**2. Vođenje evidencije pokretnih i nepokretnih stvari iz nadležnosti Sekretarijata**

Članom 12 tačka 5 Odluke o organizaciji i načinu rada uprave Glavnog grada (“Sl. list Crne Gore”, opštinski propisi br. 38/18, 43/18, 6/20, 10/20, 36/21 i 5/22), propisano je da Sekretarijat za kulturu i sport vrši poslove uprave koji se odnose, između ostalog, i popis i evidenciju nepokretnih i pokretnih stvari kojima raspolaže Glavni grad a koje organ koristi za ostvarivanje svoje funkcije (službene zgrade i poslovne prostorije izuzev onih koje koristi više organa uprave, oprema, prevozna sredstva i sl.), u skladu sa zakonom kojim se uređuje državna imovina; dostavljanje te evidencije u elektronskoj formi organu lokalne uprave nadležnom za poslove imovine sa svim promjenama nastalim u toku godine.

**Akt: za Sekretarijat za finansije i Direkciju za imovinu**

**Rok: jednom godišnje**

***III- KADROVSKA STRUKTURA SEKRETARIJATA***

Pravilnikom o unutrašnjoj organizaciji i sistematizaciji Sekretarijata za kulturu i sport broj: 09-019/21-2646 od 29. 12. 2021. godine, sistematizovano je ukupno 22 radna mjesta sa 22 izvršioca.

Pored poslova sekretara, pomoćnika sekretara i pomoćnika sekretara za kulturu, navedenim pravilnikom utvrđene su sljedeće organizacione jedinice:

- Odjeljenje za kulturu – 9 izvršilaca

- Odjeljenje za sport - 4 izvršioca

Izvan organizacionih jedinica – 6 izvršilaca

|  |  |  |
| --- | --- | --- |
| *Red.br.* | *Nivo kvalifikacije obrazovanja po sistematizaciji* | *Broj izvršilaca* |
| *1* | *VII1 nivo – visoko obrazovanje u obimu od 240 kredita* | *18* |
| *2* | *IV1 nivo – srednje obrazovanje u obimu od 240 kredita* | *4* |
|  | ***Ukupno:*** | ***22*** |

***Prikaz postojećih sistematizovanih radnih mjesta***

|  |  |  |
| --- | --- | --- |
| *Red.br.* | *Naziv radnog mjesta* | *Broj izvršilaca* |
| 1. | Sekretar/ka Sekretarijata | 1 |
| 2. | Pomoćnik/ca sekretara/ke Sekretarijata | 1 |
| 3. | Pomoćnik/ca sekretara/ke za kulturu Sekretarijata | 1 |
| 4. | Samostalni/a savjetnik/ca I za normativno-pravne poslove | 1 |
| 5. | Samostalni/a savjetnik/ca I za obrazovanje | 1 |
| 6. | Samostalni/a referent/kinja –tehnički sekretar | 1 |
| 7. | Samostalni/a referent za budžetsku potrošnju | 1 |
| 8. | Samostalni/a referent/kinja za obrazovanje | 1 |
| 9. | Samostalni/a referent/kinja - arhivar-upisničar | 1 |
| 10. | Koordinator/ka Odjeljenja za kulturu | 1 |
| 11. | Samostalni/a savjetnik/ca I za pravne poslove iz oblasti kulture | 1 |
| 12. | Samostalni/a savjetnik/ca I za kulturu | 1 |
| 13. | Samostalni/a savjetnik/ca I za projekte i planska dokumenta u oblasti kulture | 1 |
| 14. | Samostalni/a savjetnik/ca I za kulturnu baštinu | 1 |
| 15. | Samostalni/a savjetnik/ca III za kulturu | 1 |
| 16. | Viši/a savjetnik/ca III za marketing i medije | 1 |
| 17. | Viši/a savjetnik/ca III za manifestacije u oblasti kulture | 1 |
| 18. | Viši/a savjetnik/ca III za kulturu |  |
| 19. | Koordinator/ka Odjeljenja za sport | 1 |
| 20. | Samostalni savjetnik I za pravne poslove iz oblasti sporta | 1 |
| 21. | Samostalni savjetnik I za sport | 1 |
| 22. | Viši savjetnik/ca III za sport | 1 |

Pored sekreatara i pomoćnika sekretara, u radnom odnosu na neodredjeno vrijeme nalazi se ukupno 17 izvršilaca. Upražnjena su tri radna mjesta: pomoćnik/ca sekretara/ke za kulturu, samostalni/a savjetnik/ca I - za pravne poslove u oblasti sporta i viši/a savjetnik/ca III za kulturu. U toku je izmjena Pravilnika o unutrašnjoj organizaciji i sistematizaciji Sekretarijata kojom se planira sistematizovanje radnog mjesta samostalni savjetnik I umjesto dosadašnjeg radnog mjesta samostalni savjetnik III za kulturu, zbog složenosti poslova navedenog radnog mjesta.

Broj: 09-D-019/22-2945

Podgorica, 29. novembar 2022. godine

**SEKRETARKA**

**Ana Medigović**